rejauldu/bengali-wikipedia huggingface dataset:
লুনা হেন্ড্রিকস (, ; জন্ম: ৫ নভেম্বর ১৯৯৯) হলেন একজন বেলজীয় ফিগার স্কেটার। তিনি আন্তর্জাতিক প্রতিযোগিতার মঞ্চে ফিগার স্কেটিংয়ের নারীদের একক বিভাগে বেলজিয়ামের প্রতিনিধি হিসেবে প্রতিদ্বন্দ্বিতা করে থাকেন।  হেন্ড্রিকস বেলজিয়ামের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন লুনা হেন্ড্রিকস ১৯৯৯ সালের ৫ই নভেম্বর তারিখে বেলজিয়ামের টুর্নহাউটে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হেন্ড্রিকস বেলজিয়ামের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফিগার স্কেটিংয়ের নারীদের একক প্রতিযোগিতায় অংশগ্রহণ করেছিলেন। হেন্ড্রিকস সর্বমোট ২০৬.৭৯ পয়েন্ট অর্জন করে সার্বিকভাবে সপ্তম স্থান অধিকার করেছিলেন। শর্ট প্রোগ্রামে ৭০.০৯ পয়েন্ট স্কোর করে তিনি ষষ্ঠ স্থান অধিকার করেছিলেন এবং ফ্রি স্কেটিংয়ে ১৩৬.৭০ পয়েন্ট নিয়ে দুই ধাপ পিছিয়ে অষ্টম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় নারী সিঙ্গেল স্কেটার বিষয়শ্রেণী:বেলজিয়ামের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:২০১৮ শীতকালীন অলিম্পিকের ফিগার স্কেটার
রত্নেশ্বর মুখোপাধ্যায় (; ১৯ ডিসেম্বর ১৯০৯ – ১৩ নভেম্বর ১৯৮০) ছিলেন বিখ্যাত কীর্তনীয়া, সুরকার, গীতিকার ও সঙ্গীতশিক্ষক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৬২২,   সংক্ষিপ্ত জীবনী  রত্নেশ্বর মুখোপাধ্যায়ের জন্ম ব্রিটিশ ভারতের অধুনা বাংলাদেশের বরিশালের উজিরপুরে। পিতা গজেন্দ্রনাথ মুখোপাধ্যায় ছিলেন অসম্ভব সঙ্গীত রসিক। কান্তকবি রজনীকান্ত সেনের সঙ্গে এক মেসে থাকতেন গজেন্দ্রনাথ। ভক্তিগীতি, হরিনামের গান করতেন।  রত্নেশ্বরেরা ছিলেন দশ ভাই। কিন্তু রত্নেশ্বর ও সিদ্ধেশ্বর সঙ্গীতচর্চা করতেন। ওঁরাই ছিলেন মুখার্জি পরিবারে কীর্তন ও ধ্রুপদী গানের বাহক। কাজী নজরুল ইসলাম ছিলেন রত্নেশ্বর মুখোপাধ্যায়ের বন্ধু। প্রাচীন বাংলা গান, কীর্তন ও উচ্চাঙ্গ সঙ্গীতে তার বিশেষ দখল ছিল। সঙ্গীত শিক্ষক হিসাবে তার খ্যাতি ছিল। বাংলা সঙ্গীত জগতে 'রতু মুখোপাধ্যায়' নামের সুরকার ও গীতিকার হিসাবে পরিচিতি ছিল তার। সঙ্গীতশিল্পী সিদ্ধেশ্বর মুখোপাধ্যায়, সত্যেশ্বর মুখোপাধ্যায় ছিলেন তার অনুজ। প্রখ্যাত সঙ্গীত শিল্পী ও সুরকার মানবেন্দ্র মুখোপাধ্যায়ের পিতৃব্য ছিলেন তিনি। ১৯৮০ খ্রিস্টাব্দের ১৩ নভেম্বর তিনি কলকাতায় প্রয়াত হন।   তথ্যসূত্র   বিষয়শ্রেণী:১৯০৮-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:বরিশাল বিভাগের সঙ্গীতজ্ঞ বিষয়শ্রেণী:বাঙালি সঙ্গীতজ্ঞ বিষয়শ্রেণী:উজিরপুরের ব্যক্তি
জালান জাদুঘর ( হিন্দি : जलान संग्रहालय), কুইলা হাউস, ভারতের বিহারের পাটনায় অবস্থিত একটি ব্যক্তিগত জাদুঘর। এটি বিহার রাজ্যের একমাত্র দুটি ব্যক্তিগত জাদুঘরের মধ্যে একটি।   পরিদর্শন   কুইলা হাউস উত্তর ভারতের বিহার রাজ্যের পুরানো পাটনা শহরে, গঙ্গা নদীর তীরে একটি ব্যক্তিগত আবাসিক বাড়ি। ১৯১৯ সালে নির্মিত এই বাড়িটির প্রধান চিত্রগুলি হল কার্যকর কারণে প্রসিদ্ধ দীপ্তি দত্ত জালান (আর.কে. জালান) (১৮৮২–১৯৫৪) যে একজন বণিক এবং একজন শিল্প সংগ্রহকারী ছিলেন। ভবনটি ইংরেজি ও ডাচ শৈলীতে নির্মিত এবং স্থানীয়ভাবে কিলা হাউস নামে পরিচিত।  এই সংগ্রহে প্রায় ১০,০০০ বস্তু রয়েছে, যা মূলত আধুনিক যুগের। এর মধ্যে পাথর, ধাতু, মাটির পাত্র, হাতির দাঁত, কাচ এবং চীনামাটি রয়েছে। শিল্পকর্মগুলোর বেশিরভাগই ইউরোপের, আর কিছু এশিয়ার দূর ও নিকটবর্তী পূর্বের দেশ থেকে এসেছে।  ভবনের অংশটি এখনও জালান পরিবারের ব্যক্তিগত বাসস্থান হিসাবে ব্যবহৃত হয়। মিউজিয়ামটি দর্শকদের জন্য সোমবার থেকে শনিবার সকাল ৯ টা থেকে ১১ টা পর্যন্ত এবং রবিবার সকাল ১০ টা থেকে বিকাল ৪ টা পর্যন্ত খোলা থাকে, তবে দর্শন করার ৪৮ ঘণ্টা আগে পূর্ববর্তী নির্ধারিত সময়ে পর্যায়ক্রমের জন্য অ্যাপয়েন্টমেন্ট প্রয়োজন।   আরও দেখুন   পাটনা জাদুঘর  বিহার জাদুঘর   তথ্যসূত্র    বহিঃসংযোগ   কুইলা হাউস এবং জালান সংগ্রহ, একটি সংক্ষিপ্ত ভূমিকা   বিষয়শ্রেণী:১৯১৯-এ ভারতে প্রতিষ্ঠিত বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯১৯-এ প্রতিষ্ঠিত জাদুঘর
সিদ্ধার্থ চট্টোপাধ্যায় হলেন একজন বাঙালি অভিনেতা, তবে তাকে খুব বেশি চলচ্চিত্রে অভিনয় করতে দেখা যায়নি। তিনি ১৯৭৪ সালের সত্যজিৎ রায়ের সোনার কেল্লা চলচ্চিত্রে তোপশের চরিত্রে অভিনয়ের জন্য সর্বাধিক পরিচিত।   চলচ্চিত্র    সোনার কেল্লা (১৯৭৪)  জয় বাবা ফেলুনাথ (১৯৭৯)  হিটলিস্ট (২০০৯)  পাগলা বাঙালি (২০০৯)  আমার আপনজন ২০১৭  পোস্তো (২০১৭)   তথ্যসূত্র    বহিঃসংযোগ  অফিসিয়াল ওয়েবসাইট   ইন্টারনেট মুভি ডেটাবেজে এ সিদ্ধার্থ চট্টোপাধ্যায়  বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেতা বিষয়শ্রেণী:বাংলা চলচ্চিত্রের অভিনেতা
জুলফিয়া শাহ (জন্ম: ৩০ মে ১৯৯৯) একজন পাকিস্তানি মহিলা ফুটবলার যে পাকিস্তান জাতীয় মহিলা ফুটবল দলে মধ্য মাঠের খেলোয়াড় হিসেবে খেলে থাকে। সে পাকিস্তান জাতীয় চ্যাম্পিয়নশিপের দল বালুচিস্তান ইউনাইটেডের হয়েও খেলে।Zulfia Shah  PFF Official website. Retrieved 05 August 2016Pakistan National Team  Pakistan Football Federation official website. Retrieved 05 August 2016   প্রাথমিক জীবন  শাহ ১৯৯৯ সালের ৩০ মে পাকিস্তানের গিলগিত-বালুচিস্তান প্রদেশে জন্মগ্রহণ করে।   কর্মজীবন   ক্লাব  শাহ তার ক্লাব ক্যারিয়ার বালুচিস্তান ইউনাইটেডে শুরু করে। এছাড়া সে দুবাইয়ের ফুটবল ক্লাব রয়েল ঈগল উইমেন্স এফসিতে ২০১৭ থেকে খেলে আসছে।   আন্তর্জাতিক  ২০১৪ সালের অক্টোবরে, সাফ চ্যাম্পিয়নশিপের প্রস্তুতি স্বরুপ পাকিস্তান বাহরাইনের সাথে তিনটি প্রীতি ম্যাচ খেলে, যার তিনটিতেই শাহ অংশগ্রহণ করেছিল।Women’s football team set for Bahrain tour Dawn 20 October 2014. Retrieved 05 August 2016 এরপর সে ইসলামাবাদে অনুষ্ঠিত ৩য় সাফ মহিলা চ্যাম্পিয়নশিপের পাকিস্তানের সবকয়টি ম্যাচে অংশগ্রহণ করে।  তথ্যসূত্র  বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি নারী ফুটবলার বিষয়শ্রেণী:নারী ফুটবল মধ্যমাঠের খেলোয়াড়
পাঁচগাছিয়া পশ্চিম বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।   আয়তন    জনসংখ্যা    ইতিহাস    অবস্থান ও সীমানা  দাউদকান্দি উপজেলার দক্ষিণ-পশ্চিমাংশে পাঁচগাছিয়া পশ্চিম ইউনিয়নের অবস্থান। এ ইউনিয়নের উত্তরে পদুয়া ইউনিয়ন, পূর্বে দৌলতপুর ইউনিয়ন, দক্ষিণে ধনাগোদা নদী ও চাঁদপুর জেলার মতলব উত্তর উপজেলার দুর্গাপুর ইউনিয়ন এবং পশ্চিমে ধনাগোদা নদী ও চাঁদপুর জেলার মতলব উত্তর উপজেলার বাগানবাড়ী ইউনিয়ন অবস্থিত।   প্রশাসনিক কাঠামো  পাঁচগাছিয়া পশ্চিম ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি    আরও দেখুন   দাউদকান্দি উপজেলা  দাউদকান্দি থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দাউদকান্দি উপজেলার ইউনিয়ন
এয়ার চীফ মার্শাল ফালি হোমি মেজর পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক। বৈমানিক হিসেবে চাকরী ১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরি করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।  তথ্যসূত্র  বিষয়শ্রেণী:এয়ার মার্শাল বিষয়শ্রেণী:ভারতীয় বিমানবাহিনীর এয়ার মার্শাল বিষয়শ্রেণী:পরম বিশিষ্ট সেবা পদক প্রাপক বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বিমানবাহিনী প্রধান (ভারত) বিষয়শ্রেণী:পারসি ব্যক্তি বিষয়শ্রেণী:অতি বিশিষ্ট সেবা পদক প্রাপক
অপশব্দ হল একটি অনানুষ্ঠানিক রেজিস্টারের শব্দভাণ্ডার (শব্দ, বাক্যাংশ এবং ভাষাগত ব্যবহার), কথ্য কথোপকথনে সাধারণ কিন্তু আনুষ্ঠানিক লেখায় যাকে এড়িয়ে যাওয়া হয়। এটি কখনও কখনও গোষ্ঠী পরিচয় প্রতিষ্ঠা করতে, বহিরাগতদের বাদ দিতে, বা উভয় দলীয় সদস্যদের জন্য সাধারণ একচেটিয়া ভাষাকে বোঝায়। শব্দটি ১৮ শতকে এসেছে এবং ধারণার উপর ভিত্তি করে একাধিক উপায়ে সংজ্ঞায়িত করা হয়েছে।   স্ল্যাং শব্দের ব্যুৎপত্তি  ইংরেজী স্ল্যাং (Slang) এর প্রাচীনতম প্রত্যয়িত ব্যবহারে (১৭৫৬), শব্দটি "নিম্ন" বা "অসম্মানজনক" লোকেদের শব্দভাণ্ডারে সীমাবদ্ধ ছিল। ঊনবিংশ শতাব্দীর প্রথম দিকে, এটি আর একচেটিয়াভাবে অসম্মানিত ব্যক্তিদের মধ্যেই নয়, মানসম্পন্ন শিক্ষিত বক্তৃতার স্তরের নীচে এর প্রয়োগ অব্যাহত ছিল।  শব্দের উৎপত্তি অনিশ্চিত, যদিও এটি চোরের কথার সাথে যুক্ত বলে মনে হয়। একটি স্ক্যান্ডিনেভীয় উত্স প্রস্তাব করা হয়েছে (তুলনা করুন, উদাহরণস্বরূপ, নরওয়েজীয়  , যার অর্থ "ডাকনাম"), কিন্তু "তারিখ এবং প্রারম্ভিক সম্পৃক্ততা" এর উপর ভিত্তি করে অক্সফোর্ড ইংরেজি অভিধান দ্বারা ছাড় দেওয়া হয়েছে।  জোনাথন গ্রিন, তবে, স্ক্যান্ডিনেভীয় উত্সের সম্ভাবনার সাথে একমত, স্লিং -এর মতো একই মূলের পরামর্শ দিয়েছেন, যার অর্থ "নিক্ষেপ করা", এবং উল্লেখ করেছেন যে স্ল্যাং হল নিক্ষেপের ভাষা - আপনার পয়েন্টে কথা বলার একটি দ্রুত এবং সৎ উপায়।     জনপ্রিয় সংস্কৃতিতে  ১৯৪১ সালের চলচ্চিত্র, বল অফ ফায়ার, ভূমিকায় একজন অধ্যাপকের চরিত্রে অভিনয় করেছেন গ্যারি কুপারের, যিনি অপশব্দ সম্পর্কে একটি বিশ্বকোষীয় নিবন্ধ গবেষণা করছেন এবং লিখছেন। Ball of Fire (1941)   আরো দেখুন    ক্যান্টিং ক্রু-এর প্রাচীন এবং আধুনিক পদগুলির একটি নতুন অভিধান  অপশব্দের অভিধান  শহুরে অভিধান   তথ্যসূত্র    বহিঃসংযোগ    A Dictionary of Slang, Jargon & Cant, Albert Barrère and Charles Godfrey Leland (1889 সংস্করণ, সম্পূর্ণ পাঠ্য, উইকিমিডিয়া কমন্সে)।  অনলাইন স্ল্যাং অভিধান  – আমেরিকান এবং ইংরেজি পদ, অন্যান্য পরিসংখ্যানগত তথ্য বৈশিষ্ট্যযুক্ত।  স্ল্যাংল্যাং  - জনপ্রিয় স্ল্যাং শব্দগুলি তাদের অর্থ, উত্স এবং বিস্তার সহ    বিষয়শ্রেণী:যুব সংস্কৃতি বিষয়শ্রেণী:সমাজভাষাবিজ্ঞান বিষয়শ্রেণী:ভাষার ধরন ও শৈলী বিষয়শ্রেণী:ভাষাবিজ্ঞান পরিভাষা
ব্যবহৃত শব্দকোড: NUMBEROFARTICLES, NUMBEROFPAGES, NUMBEROFEDITS, NUMBEROFUSERS, NUMBEROFACTIVEUSERS, NUMBEROFADMINS এবং NUMBEROFFILES  ব্যবহার টেমপ্লেটটি তিনটি প্যারামিটার গ্রহণ করে।  প্রথমে ভাষাকোড (bn, de, it ইত্যাদি)।  দ্বিতীয়তে উপরের শব্দকোড।  N (বিন্যাস)  উদাহরণ, ফরাসি উইকিপিডিয়া নিবন্ধ সংখ্যা: {{NUMBEROF|ARTICLES|fr}} →  {{NUMBEROF|ARTICLES|fr|N}} →   এছাড়া টেমপ্লেটে "total" নামে একটি প্যারামিটার, যা প্রদত্ত মানের মোট সংখ্যা প্রদর্শন করে: {{NUMBEROF|ADMINS|total|N}} →
সৈয়দ মোহাম্মদ ফয়সল বাংলাদেশ জাতীয়তাবাদী দলের রাজনীতিবিদ, শিল্পপতি ও সাবেক সাংসদ। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য।   জন্ম ও প্রাথমিক জীবন  সৈয়দ মোহাম্মদ ফয়সল হবিগঞ্জ জেলার মাধবপুর উপজেলায় জন্মগ্রহণ করেন।   রাজনৈতিক ও কর্মজীবন  সৈয়দ মোহাম্মদ ফয়সল হবিগঞ্জ জেলা বিএনপির সাবেক সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে হবিগঞ্জ-৪ (চুনারুঘাট-মাধবপুর) আসন থেকে নির্বাচিত সংসদ সদস্য। তিনি ১৯৯১, জুন ১৯৯৬, ২০০১ ও ২০০৮ সালের জাতীয় নির্বাচনে প্রার্থী হয়ে পরাজিত হয়েছিলেন। ২০১৪ সালের নির্বাচনে বিএনপি অংশগ্রহণ না করায় তিনিও অংশ নেন নাই। ২০১৮ সালের নির্বাচনেও দলীয় সিদ্ধান্তে জোট শরীক প্রার্থীকে আসন ছেড়ে দেয়ায়   প্রতিদ্বন্দ্বিতা থেকে সরে যান তিনি।   আরও দেখুন    ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)-জাতীয় সংসদ  বিষয়শ্রেণী:জীবিত ব্যক্তি বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী শিল্পপতি বিষয়শ্রেণী:ষষ্ঠ জাতীয় সংসদ সদস্য
মারিয়া  ত্যাকলা আর্তেমেজ্যিয়া মন্টেসরি (; জন্মঃ আগস্ট ৩১, ১৮৭০ – মে ৬, ১৯৫২) ছিলেন একজন  ইতালীয় চিকিৎসক এবং শিক্ষাবিদ; নিজের নামে প্রতিষ্ঠা করা শিক্ষা দর্শনের জন্য তিনি সর্বাধিক পরিচিত এছাড়া তিনি বৈজ্ঞানিক শিক্ষা দান বিষয়ে লেখালিখির সাথে যুক্ত ছিলেন। তার "মন্টেসরি শিক্ষাপদ্ধতি" বর্তমানে পৃথিবীর অনেক সরকারি ও বাণিজ্যিক বিদ্যালয়সমুহে পাঠদান কার্যক্রম হিসেবে প্রচলিত রয়েছে।  জীবন এবং পেশা জন্ম ও পরিবার thumb|250px|ইতালীয় ১০০০ লিরা (প্রায় ০.৫২ €) ব্যাংক নোটে মারিয়া মন্টেসরি  মন্টেসরি আগস্ট ৩১,১৮৭০ সালে ইতালির ক্যারাভ্যেলে জন্মগ্রহণ করেন। তার বাবা আলসেন্দ্রো মন্টেসরি  এবং মা রেনিলদ্যে স্টপ্যানি তৎকালীন সময়ে ছিলেন যথেষ্ট শিক্ষিত, তিনি বিখ্যাত ইতালীয় ভূগোলবিদ "অ্যান্তিনিও স্টপ্যানির" নাতনী।Kramer, 24;  Trabalzini, 13 নির্দিষ্ট কোন শিক্ষক না থাকায় মারিয়া মন্টেসরির শিক্ষাজীবন শুরু হয় তার মায়ের হাতে, তিনিই শিক্ষা বিষয়ে তাকে সবসময় উৎসাহিত করতেন। বাবার সাথে তার ছিল আদরনীয় সম্পর্ক যদিও শিক্ষা বিষয়ে দুজনের মতোপার্থক্য ছিল।Flaherty, T.  ১৮৮৩–১৮৯৬: শিক্ষা প্রাথমিক শিক্ষা মন্টেসরির বাবার কর্মস্থলের জন্য তারা প্রথমে ১৮৭৩ সালে ফ্লোরেন্স আসেন তারপর ১৮৭৫ সালে পাড়ি জমান রোমে। ১৮৭৬-এ মন্টেসরি ছয় বছর বয়সে একটি সরকারি এলিমেন্টরি স্কুলে ভর্তি হন। স্কুল রেকর্ডে তার "বিশেষভাবে স্মরণযোগ্য" কোনো কৃর্তী ছিলনা,Trabalzini 7 যদিও তিনি "ভাল ব্যবহারের" এবং "মেয়েদের কাজ বা lavori donneschi" জন্য প্রথম গ্রেডে পুরস্কৃত হন।Kramer 27  মাধ্যমিক শিক্ষা ১৮৮১ সালেKramer 31 বা ১৮৮৪ সালে,Trabalzini 8 ১৩ বছর বয়সে মন্টেসরি মাধ্যমিকে একটি ট্যাকনিক্যাল বিদ্যালয়ে ভর্তি হন, যেখানে তিনি ইতালীয়, গণিত, আলজেব্রা, জ্যামিতি, হিসাবশাস্ত্র, ইতিহাস, ভূগোল এবং বিজ্ঞান বিষয়ে শিক্ষা গ্রহণ করেছিলেন। ১৮৮৬ সালে তিনি ভাল ফলাফলসহ মাধযমিক শিক্ষাসম্পন্ন করেন। একই বছর তিনি রেজিও ইন্সটিটিউট টেকনিও লিওনদা ভিনচি-তে গণিত, বনবিদ্যা, বিদেশি ভাষা, জ্যামিতি, ইতিহাস, পদার্থবিদ্যা, রসায়ন বিষয়ে পাঠগ্রহণ চালিয়ে যান। তিনি বিজ্ঞান এবং বিশেষ করে গণিত বিষয়ে ছিলেন পারদর্শী।  তথ্যসূত্র  বহিঃসংযোগ   Association Montessori Internationale  American Montessori Society  Centre for Montessori Studies (CeSMon), Roma Tre University  The Centre for Montessori Studies in her native home in Chiaravalle, Italy  e-text of The Montessori Method by Maria Montessori  Women's Intellectual Contributions to the Study of Mind and Society  The Montessori Foundation    Photos of Maria Montessori (1913–1951)  বিষয়শ্রেণী:১৮৭০-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ইতালীয় দার্শনিক বিষয়শ্রেণী:২০শ শতাব্দীর দার্শনিক বিষয়শ্রেণী:ইতালীয় রোমান ক্যাথলিক বিষয়শ্রেণী:রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রোমান ক্যাথলিক দার্শনিক বিষয়শ্রেণী:শিক্ষার দার্শনিক
মিস ইউনিভার্স বাংলাদেশ হল জাতীয় পর্যায়ের একটি সুন্দরী প্রতিযোগিতা যার মাধ্যমে মিস ইউনিভার্স প্রতিযোগিতায় বাংলাদেশের প্রতিনিধি নির্ধারণ করা হয়ে থাকে।   ইতিহাস মিস ইউনিভার্স বাংলাদেশ ২০১৯ সালের ৭ সেপ্টেম্বর আনুষ্ঠানিকভাবে যাত্রা শুরু করে। ২০১৯ সালের ১৫ অক্টোবর প্রতিযোগিতার মুকুট উন্মোচন করা হয়।   শিরোপাধারী  রঙের সংকেত  বছরমিস ইউনিভার্স বাংলাদেশশহরঅবস্থানবিশেষ পুরস্কার ২০১৯ শিরিন আক্তার শিলা ঠাকুরগাঁও ২০২০ তানজিয়া জামান মিথিলা ঢাকা  তথ্যসূত্র  বিষয়শ্রেণী:বাংলাদেশে নারী বিষয়শ্রেণী:বাংলাদেশের পুরস্কার বিষয়শ্রেণী:২০১৯-এ বাংলাদেশে প্রতিষ্ঠিত বিষয়শ্রেণী:বাংলাদেশের সুন্দরী প্রতিযোগিতা বিষয়শ্রেণী:বাংলাদেশের প্রতিযোগিতা বিষয়শ্রেণী:মিস ইউনিভার্স বাংলাদেশ বিষয়শ্রেণী:দেশ অনুযায়ী মিস ইউনিভার্স
আল দুহাইল স্পোর্টস ক্লাব (, ; সাধারণত আল দুহাইল এসসি অথবা শুধুমাত্র আল দুহাইল নামে পরিচিত) হচ্ছে দুহাইল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ২০০৯ সালে লিখউইয়া স্পোর্টস ক্লাব নামে প্রতিষ্ঠিত হয়েছে। ৯,০০০ ধারণক্ষমতাবিশিষ্ট আব্দুল্লাহ বিন খলিফা স্টেডিয়ামে লাল ঘোড়া নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় সাবরি লামুচি এবং সভাপতির দায়িত্ব পালন করছেন খলিফা বিন হামাদ বিন খলিফা আল সানি। কাতারি রক্ষণভাগের খেলোয়াড় লুইজ জুনিয়র এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আল দুহাইল এপর্যন্ত ১৬টি শিরোপা জয়লাভ করেছে; যার মধ্যে ৭টি কাতার স্টার্স লিগ, ১টি কাতারি দ্বিতীয় বিভাগ এবং ৩টি কাতার আমির কাপ শিরোপা রয়েছে। করিম বুদিয়াফ, মোহাম্মদ মুসা, লুইস সেয়ারা, ইউসুফ আল আরাবি এবং তে-হি-নামের মতো খেলোয়াড়গণ আল দুহাইলের জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল দুহাইল স্পোর্টস ক্লাব      বিষয়শ্রেণী:২০০৯-এ প্রতিষ্ঠিত ফুটবল ক্লাব বিষয়শ্রেণী:২০০৯-এ কাতারে প্রতিষ্ঠিত বিষয়শ্রেণী:কাতার স্টার্স লিগের ক্লাব বিষয়শ্রেণী:কাতারের ফুটবল ক্লাব
সিয়াটল সাউন্ডার্স ফুটবল ক্লাব (, ; সাধারণত সিয়াটল সাউন্ডার্স এফসি এবং সংক্ষেপে সিয়াটল সাউন্ডার্স নামে পরিচিত) হচ্ছে সিয়াটল ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের স্তরের ফুটবল লিগ মেজর লিগ সকারে প্রতিযোগিতা করে। এই ক্লাবটি ২০০৭ সালের ১৩ই নভেম্বর তারিখে প্রতিষ্ঠিত হয়েছে। ৩৭,৭২২ ধারণক্ষমতাবিশিষ্ট লুমেন ফিল্ডে দ্য সাউন্ডার্স নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/seattle-sounders-fc/stadion/verein/9636 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় ব্রায়ান শ্মেৎসার এবং সভাপতির দায়িত্ব পালন করছেন আড্রিয়ান হানাওয়ার।https://www.transfermarkt.com/seattle-sounders-fc/startseite/verein/9636 বর্তমানে উরুগুয়েয়ীয় মধ্যমাঠের খেলোয়াড় নিকোলাস লোদেইরো এই ক্লাবের অধিনায়কের দায়িত্ব পালন করছেন।https://www.soundersfc.com/roster/https://www.worldfootball.net/teams/seattle-sounders/2023/2/  ঘরোয়া ফুটবলে, সিয়াটল সাউন্ডার্স এপর্যন্ত ১২টি শিরোপা জয়লাভ করেছে; যার মধ্যে দুইটি এমএলএস কাপ এবং চারটি ইউএস ওপেন কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যার মধ্যে একটি কনকাকাফ চ্যাম্পিয়নস লিগ শিরোপা রয়েছে। ওসভালদো আলোন্সো, স্টেফান ফ্রাই, ক্রিস্তিয়ান রোলদান, ক্লিন্ট ডেম্পসি এবং ফ্রেদি মোন্তেরোর মতো খেলোয়াড়গণ সিয়াটল সাউন্ডার্সের জার্সি গায়ে মাঠ কাঁপিয়েছেন।  ইতিহাস ক্লাব প্রতিষ্ঠার প্রায় ২ বছর পর, ২০০৯–১০ মৌসুমে সিয়াটল সাউন্ডার্স প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০০৯ সালের সালের ১৯শে মার্চ তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে সিগি শ্মিটের অধীনে সিয়াটল সাউন্ডার্স নিউ ইয়র্ক রেড বুলসের বিরুদ্ধে ৩–০ গোলের ব্যবধানে জয়লাভ করেছিল। ২০০৯–১০ মেজর লিগ সকারে সিয়াটল সাউন্ডার্স ১২টি জয় এবং ৭টি ড্রয়ে সর্বমোট ৪৭ পয়েন্ট অর্জন করে পয়েন্ট তালিকায় ৪র্থ স্থান অর্জন করেছিল,https://www.worldfootball.net/teams/seattle-sounders/2009/3/https://web.archive.org/web/20100119002306/http://web.mlsnet.com/standings/ যেখানে কলম্বীয় আক্রমণভাগের খেলোয়াড় ফ্রেদি মোন্তেরো ১২টি গোল করে লিগে সিয়াটল সাউন্ডার্সের হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      বিষয়শ্রেণী:সিয়াটল সাউন্ডার্স ফুটবল ক্লাব বিষয়শ্রেণী:২০০৭-এ প্রতিষ্ঠিত ফুটবল ক্লাব বিষয়শ্রেণী:২০০৭-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
কিম (সত্যকিম যশপাল হিসাবে জন্মগ্রহণ করেছেন, তিনি কিম যশপাল নামেও পরিচিত) হলেন একজন প্রাক্তন ভারতীয় অভিনেত্রী এবং মডেল, যিনি ১৯৮০-এর দশক জুড়ে হিন্দি চলচ্চিত্র তাঁর কাজ এবং অবদানের জন্য পরিচিত। তিনি কেন্দ্রীয় এবং পার্শ্ব চরিত্রে অভিনয় করার পাশাপাশি চলচ্চিত্র জীবনের পরবর্তী বছরগুলোতে বিভিন্ন অতিথি চরিত্রে এবং আইটেম গানে উপস্থিত হওয়ার জন্য খ্যাতি অর্জন করেছেন।   কর্মজীবন  কিম যশপাল তাঁর কর্মজীবনের প্রথম দিকের বছরগুলো মডেলিংয়ের সাথে জড়িত ছিলেন, যেখানে তিনি স্টার অ্যান্ড স্টাইল ম্যাগাজিন-সহ বিভিন্ন ম্যাগাজিনের প্রচ্ছদে উপস্থিত হয়েছিলেন। তারপরে ১৯৭৯ সালে তিনি অভিনয় শুরু করেন, পাহারাদার নামক চলচ্চিত্রে তিনি সর্বপ্রথম উপস্থিত হয়েছিলেন; কিন্তু এই চলচ্চিত্রটি শেষ পর্যন্ত মুক্তি পায়নি। ১৯৮০ সালে, কিম ড্যানি ডেনজংপার মনস্তাত্ত্বিক ভৌতিক চলচ্চিত্র ফির ওহি রাত  এর আশা (রাজেশ খান্নার নায়িকা) নামক প্রধান চরিত্রে অভিনয়ের মাধ্যমে আত্মপ্রকাশ করেছিলেন। উক্ত চলচ্চিত্রে তিনি এমন একটি চরিত্রে অভিনয় করেছিলেন যে রাত্রে প্রায়ই দুঃস্বপ্ন দেখে এক বেদনাদায়ক অভিজ্ঞতার মধ্য দিয়ে যাচ্ছিল। এই চলচ্চিত্রটি বক্স-অফিসে দুর্দান্ত ফল করেছিল এবং সমালোচকেরা তাঁকে একজন "সম্ভাব্য প্রধান অভিনেত্রী" হিসেবে উল্লেখ করেছিলেন।  ১৯৮১ সালে, কিম মনমোহন দেশাইয়ের বলিউড চলচ্চিত্র নসিব  এ কিম নামক চরিত্রে অভিনয় করেছেন; যেখানে তাঁর চরিত্রটি প্রেম এবং অপরাধমূলক বিতর্কের মাঝে জড়ানো এক অল্প বয়সী কিশোরীর ছিল। এই চলচ্চিত্রটি বাণিজ্যিকভাবে সাফল্য লাভ করেছিল এবং এটি উক্ত বছরের দ্বিতীয় সর্বোচ্চ আয় করা চলচ্চিত্র ছিল। তাঁর আগের চলচ্চিত্রগুলোর সাফল্যের পরে,  তিনি ইসমাইল শ্রফের অপরাধমূলক চলচ্চিত্র বুলুন্দ  এ রাজ কুমারের বোনের চরিত্রে অভিনয় করেছিলেন; যে একজন অধ্যাপক ছিল। এটি বক্স-অফিসে মোটামুটি জনপ্রিয়তা পেয়েছিল এবং এটি তাঁর চলচ্চিত্র জীবনকে অগ্রসর হতে আরও সহায়তা করেছিল।  ১৯৯৩ সালে কিম চলচ্চিত্র জগৎ থেকে অবসর নিয়েছিলেন। তাঁর শেষ ছবিগুলোতে তিনি বিশেষ অতিথি চরিত্রে অভিনয় করতেন। তিনি প্রতিকার, হানিমুন, বলবান, মুস্কুরাহট  এবং বুলুন্দের মতো চলচ্চিত্রে অভিনয় করেছেন। তিনি চন্দ্রমুখীর একটি গানে উপস্থিত হয়েচছিলেন, তবে এটি পরে মুছে ফেলা হয়েছিল।   ব্যক্তিগত জীবন  তার অবসর গ্রহণের পরে, কিম জন মাধ্যম এবং সংবাদ মাধ্যমের নিজেকে দূরে রেখেছেন। ১৯৮০-এর দশক জুড়ে সাত বছর ধরে তিনি বলিউড অভিনেতা ড্যানি ডেনজংপার সাথে একটি সম্পর্কে ছিলেন।   তথ্যসূত্র    বহিঃসংযোগ    Kim on IMDb  Kim on Bollywood Hungama  বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মডেল
থাম্ব| তোপকাপি পাণ্ডুলিপির পৃষ্ঠা যেখানে "আদ-ধুহা" শিরোনামের অধ্যায় আছে তোপকাপি পাণ্ডুলিপি বা তোপকাপি কুরআন (তোপকাপি কুরআন পাণ্ডুলিপি এইচএস ৩২ বা তোপকাপি এইচএস ৩২ নামেও পরিচিত) . pp. 81-83 হল হিজরী দ্বিতীয় শতাব্দীর মাঝামাঝি (খ্রিস্টীয় ৮ম শতাব্দীর মাঝামাঝি) কুরআনের একটি প্রাথমিক পাণ্ডুলিপি।   এই পাণ্ডুলিপিটি তুরস্কের ইস্তাম্বুলের তোপকাপি প্রাসাদ জাদুঘরে সংরক্ষিত আছে। ঐতিহ্যগতভাবে এটি উসমান ইবনে আফফান (মৃত্যু ৬৫৬) এর সাথে সম্পর্কিত।  তবে, অধ্যাপক রামি হুসেন হালাসেহের সাম্প্রতিক এক গবেষণায় ইঙ্গিত দেওয়া হয়েছে যে এইচএস ৩২ কে "উসমান" এর সাথে যুক্ত করা বা প্রথম/সপ্তম শতাব্দীতে এর উৎপাদন দাবি করা আসলে ঐতিহাসিকভাবে ভুল।   জেরুজালেমের ডোম অফ দ্য রক, দামেস্কের উমাইয়া মসজিদ এবং অন্যান্য উমাইয়া স্মৃতিস্তম্ভগুলওতে একই রকম আলোকসজ্জা পাওয়া যায়। এই পাণ্ডুলিপির আকার  । হালাসেহের মতে, বর্তমানে এইচএস ৩২-এ কুরআনের প্রায় ৯৭.৭৮% লেখা রয়েছে।  মাত্র দুটি পৃষ্ঠা (২৩টি আয়াত) অনুপস্থিত থাকায়, এই পাণ্ডুলিপিটি কুরআনের সম্পূর্ণ পাঠের সবচেয়ে কাছাকাছি। মিশরের গভর্নর মেহমেদ আলী পাশা ১৯ শতকে (খ্রিস্টীয়) অটোমান সুলতান দ্বিতীয় মাহমুদের কাছে এই পাণ্ডুলিপিটি উপহার হিসেবে পাঠিয়েছিলেন।   প্যালিওগ্রাফিক মূল্যায়ন ইঙ্গিত দেয় যে তোপকাপি পাণ্ডুলিপিটি ৮ম শতাব্দীর লেখাগুলোর কাছাকাছি। (দেরোশে: আব্বাসীয়, পৃষ্ঠা ৩৬-এর উদাহরণগুলো দেখুন)।  হালাসেহ আরও দেখান যে পাণ্ডুলিপির প্যালিওগ্রাফির উপর ভিত্তি করে, ফোলিও ২আর–৬ভি এবং ১১ অন্য একজনের দ্বারা তৈরি করা হয়েছিল এবং অনেক পরে পাণ্ডুলিপিতে যুক্ত করা হয়েছিল।   এছাড়াও ই. ইহসানোউলু: "তোপকাপি মুসাহাফের পরীক্ষা-নিরীক্ষা থেকে দেখা যায় যে এটি একটি উন্নত কুফী লিপি ব্যবহার করে লেখা হয়েছিল। অক্ষরের আকৃতি খলিফা উসমানের লেখার ধরনকে নিশ্চিত করে না, যা তার আমলে ভেলামে লেখা হত এবং তাই খলিফা উসমানের মুসাহাফ নামে পরিচিত ছিল। (...) স্পষ্টতই আবু আল-আসওয়াদ আল-দু'আলীর এই পদ্ধতি [খলিফা উসমানের মৃত্যুর পরে উদ্ভাবিত] তোপকাপি প্রাসাদের নকলের স্বর চিহ্ন স্থাপনের ক্ষেত্রে সাবধানতার সাথে অনুসরণ করা হয়েছিল। অক্ষরের উপরে, পাশে বা নীচে লাল কালিতে একক বিন্দু স্থাপন করা হয়েছিল।" (আলতিকুলাক, আল-মুসাহাফ আল-শরীফ (ভূমিকা), পৃষ্ঠা ৯)।  "মুনাদ্দজিদের মূল্যায়ন অনুসারে, তাশখন্দে অবস্থিত এই মুসাফ, কায়রোর আল-মাশহাদ আল-হুসাইন এবং ইস্তাম্বুলের তুর্কি ও ইসলামিক রচনা জাদুঘরে অবস্থিত মুসাফগুলো খলিফা উসমানের লেখা মুসাফ ছিল না; তবে তাদের লিপির পার্থক্য, অনুলিপি তৈরির শতাব্দী এবং তাদের বিভিন্ন মাত্রা বিবেচনা করে, এগুলো অবশ্যই খলিফা উসমানের লেখা মুসাফগুলো থেকে অনুলিপি করা হয়েছিল। এই কারণে, তাদের প্রত্যেককে (মুসাফ উসমান) বলা হত" (আলতিকুলাস, আল-মুসাফ আল-শরীফ, পৃষ্ঠা ৮০)।   তথ্যসূত্র   বিষয়শ্রেণী:তোপকাপি প্রাসাদ বিষয়শ্রেণী:কুরআনের পাণ্ডুলিপি